EkBass/fiwiki-20250220-pages-articles huggingface dataset:
Pekka Möttö

Pekka Möttö (s. 26. helmikuuta 1968) on suomalainen kauppatieteiden maisteri, Onnibusin perustaja yhdessä Lauri Helken kanssa ja yrityksen alkuperäinen toimitusjohtaja. Möttö jätti Onnibus.comin vuonna 2016 ja siirtyi toimitusjohtajaksi taksi- ja kimppataksipalveluita välittävään Kyyti Groupiin, joka toimii kansainvälisillä älyliikennemarkkinoilla. Mötöllä on viisi lasta. Möttö on Suomen Lähijunat Oy:n perustaja yhdessä Antero Alun kanssa. ==Lähteet == Luokka:Suomalaiset yritysjohtajat Luokka:Vuonna 1968 syntyneet Luokka:Elävät henkilöt
Anduze

Anduze on kunta Ranskan eteläosassa Gardin departementissa Occitanien alueella. Se sijaitsee noin 15 kilometriä Alès'n kaupungista lounaaseen. Anduzen strategisen sijainnin takia se on ollut linnoitettu jo gallialaisten aikaan, jolloin kaupungin takana olevalla kalliolla oli oppidum, ja sen jälkeen roomalaisten castra. Kaupungin kasvoi kohti Gardonjokea. 1500-luvulla siellä oli yli 7 000 asukasta, ja siitä muodostui kapeakatuinen, tiheästi ja korkeasti rakennettu kaupunki.Tour de France 2019 Kaupungin kellotornia (Tour de l'Horloge) rakennettiin viisikymmentä vuotta ja se valmistui vuonna 1320. Kellotorni on kolmekerroksinen, ja sen kattoterassia käytettiin vartiopaikkana satavuotisen sodan aikana. Kauppahalli (Halle couverte) rakennettiin vuonna 1453 viljan ja kastanjoiden myyntipaikaksi aina satokauden mukaan. Aukiota ympäröivät melko suuret rakennukset, joissa on hiekkakivistä tehtyjä kuisteja. Ne olivat porvariston ja aatelisten asuntoja. Aukiolla oleva itämaista tyyliä oleva Pagodan suihkulähde on vuodelta 1648. Reformoitujen kirkkojen suuri temppeli (Grand temple) rakennettiin vuosina 1820–1823 kasarmin piha-alueelle. Temppelin julkisivua koristaa uusklassinen päätykolmio pylväineen. Temppelin sisäseinään on muurattu kaksi vuodelta 1600 olevaa vanhan temppelin kiveä. Tiedosto:2010_Anduze,_Cevennes,_France.jpg|Tour de l'Horloge Tiedosto:Anduze_2684.JPG|Halle couverte Tiedosto:Anduze_fontaine_Pagode.JPG|Pagodan suihkulähde Tiedosto:Grand_Temple_d'Anduze_(2).jpg|Grand temple Tiedosto:Anduze- Grand_temple-Dédicace-20120901.jpg|Temppelin vuodelta 1600 olevat kivet ==Lähteet== ==Aiheesta muualla== Luokka:Gardin kunnat
Brittiläisen Antarktiksen alueen lippu

Brittiläisen Antarktiksen alueen lippu on Yhdistyneen kuningaskunnan vaatiman Brittiläisen Antarktiksen merentakaisen alueen tunnus. Se otettiin käyttöön vuonna 1963. Sen mittasuhteet ovat 1:2. Lipussa on valkoisella pohjalla tangon puoleisessa yläkulmassa Yhdistyneen kuningaskunnan lippu ja liehuvalla puolella Brittiläisen Antraktiksen alueen vaakuna. Vaakunassa on valkoisella kilvellä kolme sinistä aaltoa ja niiden edessä punaisessa, alaspäin osoittavassa kiilassa kultainen soihtu. Vaakunan päällä on kypärä, jonka koristeena on tutkimusalus RRS Discoverya esittävä laiva. Kilvenkannattajina on toisella puolella ruoholla seisova kultainen leijona ja toisella puolella jäällä seisova keisaripingviini. Vaakunan alla on alueen motto ”Research and Discovery”. == Aiemmat liput == Brittiläinen Antarktiksen alue kuului vuosina 1845–1962 Falklandinsaarten alaisuuteen. Alueella oli siten käytössä Falklandinsaarten lippu sen käyttöönottovuodesta 1876 alkaen. File:Flag of the Falkland Islands (1876–1925).svg|Falklandinsaarten lippu (käytössä Brittiläisellä Antarktiksen alueella 1876–1925) File:Flag of the Falkland Islands (1925–1948).svg|Falklandinsaarten lippu (1925–1948) File:Flag of the Falkland Islands (1948–1999).svg|Falklandinsaarten lippu (1948–1962) == Muut liput == Brittiläisen Antarktiksen alueen lipusta on käytössä kaksi muuta versiota: hallituslippu sekä komissaarin lippu. Hallituslipun pohja on valkoisen sijasta laivastonsininen, ja vaakunakokonaisuuden sijasta liehuvalla puolella on pelkkä vaakunakilpi. Hallituslippua käyttävät alukset, jotka tekevät työtä alueen hallinnolle. Komissaarin lippu on Yhdistyneen kuningaskunnan lippu, jonka keskellä on seppeleen reunustamassa valkoisessa ympyrässä Brittiläisen Antarktiksen alueen vaakuna. File:Government Ensign of the British Antarctic Territory.svg|Brittiläisen Antarktiksen alueen hallituslippu File:Flag of the Commissioner of the British Antarctic Territory.svg|Brittiläisen Antarktiksen alueen komissaarin lippu == Lähteet == Luokka:Etelämanner Luokka:Britannian itsehallintoalueiden liput
Franz Krommer

Franz Krommer (myös František Kramář; 27. marraskuuta 1759 Kamenets – 8. tammikuuta 1831 Wien) oli tšekkiläinen säveltäjä. Häntä pidettiin aikanaan vahvana Ludwig van Beethovenin kilpailijana, ja etenkin hänen jousikvartettojaan pidettiin arvossa. Krommerin kuoleman jälkeen hänen maineensa kuitenkin hiipui pitkälti Beethovenin aseman vahvistuttua.AllMusic: Franz Krommer Krommer aloitti vuonna 1774 viulun- ja urkujensoiton opiskelun setänsä, säveltäjä, kuoromestari Anton Matthias Krommerin johdolla. Hän sai setänsä kautta myös aseman tilapäisenä urkurina Tuřanyssa joko vuonna 1777 tai 1778. Krommer tutustui myös musiikin teoriaan ja sävellykseen. Hän matkusti vuonna 1785 Wieniin, mutta ei löytänyt sieltä pysyvää työtä. Noin vuonna 1786 hän sai viulistin paikan hoviorkesterista Simontornyasta. Vuonna 1788 hänestä tuli tämän orkesterin musiikillinen johtaja, mutta hän lähti vuonna 1790 konserttimestariksi Pécsin tuomiokirkkoon. Hänen varhaisimmat säilyneet teoksensa ovat 1790-luvun alussa päivättyjä. Krommer toimi kahdessa pienemmässäkin hovissa konserttimestarina vuodesta 1793 alkaen. Vuonna 1795 hän palasi Wieniin, jossa ilmeisesti opetti sävellystä seuraavien kolmen vuoden ajan. Vuosina 1798–1810 Krommer toimi konserttimestarina herttuan hovissa. Tänä aikana julkaistiin hänen varhaisimmat sinfoniansa sekä konserttonsa ja suurin osa hänen jousikvartetoistaan. Vuonna 1811 Krommer hyväksyi nimityksen baletin konserttimestariksi Wienin Hoftheateriin ja neljä vuotta myöhemmin Kammertürhüterin aseman keisari Franz I:n hovissa. Hän matkusti hallitsijan kanssa useisiin kaupunkeihin Ranskaan ja Italiaan seuraavien parin vuoden aikana. Vuonna 1818 hänet korotettiin hovisäveltäjän ja kamarimusiikkijohtajan asemaan Leopold Kozeluchin seuraajana. Näissä tehtävissä hän toimi loppuikänsä. Tyylillisesti Krommer oli lähempänä Joseph Haydnia ja Wolfgang Amadeus Mozartia kuin Beethovenia. Hän sävelsi useimmissa genreissä, mutta ei kuitenkaan tehnyt oopperaa eikä yksinlauluja. == Lähteet == == Aiheesta muualla == * IMSLP: Franz Krommer: nuotteja Luokka:Tšekkiläiset säveltäjät Luokka:Vuonna 1759 syntyneet Luokka:Vuonna 1831 kuolleet
Suomalainen paikannimikirja

Suomalainen paikannimikirja on Sirkka Paikkalan päätoimittama ja 30-henkisen kirjoittajajoukon laatima, vuonna 2007 julkaistu, lähes 600-sivuinen suomalaisiin paikannimiin keskittyvä tietokirja ja hakuteos. Teos on ladattavissa nyttemmin ilmaiseksi myös pdf-näköisjulkaisuna sekä kuvattomana pdf-julkaisuna. ==Lähteet== ==Aiheesta muualla== * Suomalainen paikannimikirja. Kuvallinen pdf-julkaisu (2019) (kotus.fi) Luokka:Suomalaiset tietokirjat * Suomalainen paikannimikirja Luokka:Paikannimien tutkimus Luokka:Vuoden 2007 kirjat Luokka:Kirjat suomen kielestä Luokka:Kirjat nimistä
Antonello da Caserta

Antonello da Caserta (n. 1355 Caserta – 1402 Pavia) oli italialainen keskiajan säveltäjä. Hänen ranskankieliset työnsä todennäköisesti 1370- ja 1380-luvuilta ovat tyylillisesti niin lähellä Guillaume de Machautia, että hän on saattanut olla jonkin aikaa Ranskassa Machaut'n opissa. Hän oli myös munkki.AllMusic: Antonello da Caserta Da Casertan madrigaalin Del glorioso titolo d'esto duce uskotaan olevan Gian Galeazzo Viscontin Milanon herttuaksi kruunaamista (1395) varten sävelletty. Ballata Più chiar che'l sol on saattanut olla herttuan sisaruksentytär Lucia Viscontin naimisiinmenon (1399) kunniaksi tehty. Da Caserta saattoi kuolla vuonna 1402 hovia samoihin aikoihin koetelleeseen kulkutautiin. Da Casertan teoksiin kuuluu yhdeksän balladia, kahdeksan ballataa, kaksi rondeauta, madrigaali, virelai ja hymni. Lisäksi jotkin hänen mahdollisista teoksistaan ovat jääneet alkuperältään kyseenalaisiksi. Suurin osa da Casertan teoksista on säilynyt joko Mancini Codexissa Luccassa tai Archivio di Stato Bibliotecassa Modenassa. == Lähteet == == Aiheesta muualla == * IMSLP: Antonello da Caserta: nuotteja Luokka:Italialaiset säveltäjät Luokka:Keskiajan säveltäjät Luokka:Munkit Luokka:Vuonna 1355 syntyneet Luokka:Vuonna 1402 kuolleet
Hans Krása

Hans Krása (30. marraskuuta 1899 Praha – 16. lokakuuta 1944 Auschwitz) oli tšekkiläinen säveltäjä. Hän opiskeli Alexander von Zemlinskyn johdolla Prahassa. Hän vietti aikaansa myös Pariisissa. 1920-luvulla hänen teoksiaan esitettiin Ranskassa sekä Yhdysvalloissa, ja useita hänen sävellyksistään julkaistiin Wienissä ja Pariisissa. Krása joutui juutalaisenaBoosey & Hawkes: Hans Krása Theresienstadtin keskitysleirille, mutta osallistui myös sen musiikilliseen elämään ennen joutumistaan Auschwitziin, jossa hänet surmattiin myrkkykaasulla.Music and the Holocaust: Hans Krása Krásan töihin 1920- ja 1930-luvuilta kuuluu useita laulusarjoja (sekä orkesteri- että pianosäestyksellä), sinfonia pienelle orkesterille, jousikvartetto, kantaatti Die Erde ist des Herrns, ooppera Verlobung in Traum sekä kamarimusiikkiteos cembalolle ja seitsemälle muulle soittimelle. Krásan lastenooppera Brundibár esitettiin Theresienstadtissa 55 kertaa, ja se myös ikuistettiin natsien propagandafilmille Punaisen Ristin kansainvälisen komitean tutkinnan aikana. Viimeisiltä vuosilta ovat myös Krásan sävellykset Alkusoitto pienelle orkesterille ja Kolme laulua baritonille, klarinetille, alttoviululle ja sellolle. == Lähteet == Luokka:Tšekkiläiset säveltäjät Luokka:Oopperasäveltäjät Luokka:Holokaustissa kuolleet Luokka:Vuonna 1899 syntyneet Luokka:Vuonna 1944 kuolleet
Pikkolan koulu

Pikkolan koulu Pikonkankaalla keskustan välittömässä tuntumassa on Kangasalan suurin koulu, jossa on opiskelijoita yli 700. Pikkolassa annetaan opetusta luokille 7–9. Pikkolan koulussa toimivat myös joustavan perusopetuksen JOPO- luokka sekä kuntouttava luokka. Pikkolan koulu on jaettu kolmeen rakennukseen, joita ovat päärakennus, liikuntasali ja taitotalo. Pikkolan koulun rehtori on Marko Salminen. == Lähteet == Luokka:Kangasalan peruskoulut Luokka:Kangasalan keskusta
Saban lippu

Saban lippu on Saban tunnus. Lipun yläkulmissa on punaiset kolmiot ja alakulmissa siniset kolmiot. Keskellä on valkoinen vinoneliö. Neliön keskellä on kultainen viisisakarainen tähti. Punainen väri kuvaa "yhtenäisyyttä voimakkuudessa ja rohkeudessa", sininen väri kuvaa taivasta ja merta, valkoinen väri rauhaa ja ystävyyttä. Kultainen tähti kuvaa Saban saarta. Lippu otettiin käyttöön 6. joulukuuta 1985. Lippu valittiin erillisessä kilpailussa. Voittaneen lipun on suunnitellut Edmond Johnson. ==Lähteet== Lippu Luokka:Liput
Sint Eustatiuksen lippu

Sint Eustatiuksen lippu on Sint Eustatiusn tunnus. Sen on suunnitellut Zuwena Suares. Lipun mittasuhteet ovat 2:3. Sen pohjavärinä on tummansininen, jota ympäröi ja leikkaa punaiset viivat. Keskellä on valkoinen vinoneliö, jonka sisällä on kultainen viisisakarainen tähti sekä saaren siluetti vihreällä värillä. ==Lähteet== Lippu Luokka:Liput
Tanna (täsmennyssivu)

Tanna tarkoittaa seuraavia: * Tanna, saari Vanuatussa * tanna, kaskassuku ** Tanna japonensis, sukuun kuuluva kaskaslaji * Tanna, australialainen elokuva vuodelta 2015 * Tanna, pudasjärveläinen yhtye
Jenő Jandó

Jenő Jandó (1. helmikuuta 1952 Pécs – 4. heinäkuuta 2023) oli unkarilainen pianisti.AllMusic: Jenö Jandó Jandó oli yksi tuotteliaimmista klassista musiikkia levyttäneistä artisteista. Hän toimi Franz Liszt -musiikkiakatemian professorina Budapestissa.Naxos: Jenő Jandó Jandó sai äidiltään pianonsoiton opetusta ennen muodollisia opintojaan Liszt-akatemiassa, jossa häntä opettivat Katalin Nemes ja Pál Kadosa. Valmistuttuaan hän menestyi kansainvälisissä kilpailuissa ja sai esimerkiksi ensipalkinnon kamarimusiikkikategoriassa Sydneyn kansainvälisessä pianokilpailussa vuonna 1977. Jandó kuvasi itse ammattiuransa lähteneen todella käyntiin kolmannen palkinnon myötä Beethoven- pianokilpailussa 18-vuotiaana. Jandó levytti Naxokselle kaikki Wolfgang Amadeus Mozartin konsertot ja sonaatit. Levytysten joukossa ovat myös kaikki Joseph Haydnin ja Beethovenin sonaatit, Béla Bartókin koko pianotuotanto, Edvard Griegin ja Robert Schumannin sonaatit sekä Sergei Rahmaninovin toinen konsertto ja Paganini-rapsodia. Kamarimusiikin parissa Jandó teki yhteistyötä muiden muassa Kodály-kvartetin, viulisti Takako Nishizakin ja sellisti Maria Kliegelin kanssa. == Lähteet == Luokka:Unkarilaiset pianistit Luokka:Vuonna 1952 syntyneet Luokka:Vuonna 2023 kuolleet
John Ritchie

John Ritchie (29. syyskuuta 1921 Wellington – 29. syyskuuta 2014) oli uusiseelantilainen säveltäjä. Hän valmistui opiskeltuaan musiikkia Otagon yliopistossa ja kouluttautui myös opettajaksi Dunedin Teachers' Collegessa. Hän palveli laivastossa toisessa maailmansodassa ja täydensi vielä opintojaan Walter Pistonin johdolla Harvardin yliopistossa vuosina 1956–1957.SOUNZ: John Ritchie Ritchie aloitti toimimisen Canterburyn yliopistossa vuonna 1946 ja oli siellä professorina vuodesta 1962. Hän johti monia kuoroja, perusti vuonna 1959 oman jousiorkesterinsa ja perusti myöhemmin Christchurch Civic Orchestran. Hän toimi Uuden-Seelannin sinfoniaorkesterin ja Uuden-Seelannin baletin vierailevana kapellimestarina. Hän oli myös 10. Kansainyhteisön kisojen (1974) ja vuoden 1986 paavillisen vierailun musiikillinen johtaja. Vuosina 1976–1984 Ritchie toimi International Society for Music Educationin pääsihteerinä ja vuosina 1990–1992 puheenjohtajana. Vuonna 1979 hänet valittiin International Music Councilin henkilöjäseneksi. Säveltäjänä Ritchie tuli tunnetuksi kuoro- ja vaskimusiikistaan, konserttotyylisistä teoksistaan, joululauluista ja kirkkomusiikista. Teosten joukossa ovat Concertino klarinetille ja jousille, Konsertto saksofonille ja pienelle orkesterille, Threnody vaskiyhtyeelle, The Snow Goose huilulle ja orkesterille sekä Papanui Road Overture' täydelle orkesterille. Vuonna 1992 Ritchie sai palveluksistaan Uuden-Seelannin musiikin parissa maan säveltäjäliiton kunniamaininnan. Hänellä oli kolme tytärtä ja kaksi poikaa. Hänen vaimonsa oli sopraano, joka kuoli vuonna 2001. == Lähteet == Luokka:Uusiseelantilaiset säveltäjät Luokka:Vuonna 1921 syntyneet Luokka:Vuonna 2014 kuolleet
Tanna (elokuva)

Tanna on australialainen näytelmäelokuva vuodelta 2015. Sen ovat ohjanneet Martin Butler ja Bentley Dean. Elokuvan tapahtumat sijoittuvat vanuatulaiselle Tannan saarelle. Elokuva kertoo tositapauksen vuodelta 1987. Näyttelijät ovat saarelaisia. Elokuva oli Australian Oscar-ehdokas. == Arviot == Nyt-liitteen Harri Römpötti pitää elokuvaa ulkokohtaisena ja romantisoivana ja näkee ongelman juuri siinä, että se on näytelmäelokuva, joka on tekijöidensä puheenvuoro, eikä dokumentti, joka suoraan myöntäisi tarkastelevansa aihetta ulkopuolelta. Vanuatun matkailutoimisto kuitenkin esittelee elokuvaa markkinoinnissaan. == Lähteet == == Aiheesta muualla == *Rotten Tomatoes Luokka:Vuoden 2015 australialaiset elokuvat
Sint Maartenin lippu

Sint Maartenin lippu on Sint Maartenin tunnus. Lippu on jaettu kolmeen osaan: yläosa on punainen ja alaosa on sininen. Vasemmassa reunassa on valkoinen kolmio. Värit ovat samat kuin Alankomaiden lipussa. Punainen väri kuvaa rohkeutta ja solidaarisuutta. Valkoinen kuvaa puhtautta, uskoa, rauhaa ja ystävällisyyttä. Sininen kuvaa ympäristöä, maata, merta, rantaa ja taivasta. Kolmion keskellä on Sint Maartenin vaakuna. Lippu otettiin käyttöön 13. kesäkuuta 1985. ==Lähteet== Luokka:Itsehallintoalueiden liput lippu
Jämsän maauimala

Jämsän maauimala on nimitys runsaan hehtaarin laajuiselle tekojärvelle Jämsän keskustaajaman Seppolan kaupunginosassa. Se ei toisin sanoen ole määritelmällisesti maauimala, joka tarkoittaa uimalaa, jossa on kattamaton eli ulkotiloihin rakennettu uima- allashttps://www.kielitoimistonsanakirja.fi/#/maauimala. Se sijaitsee Hiidenmäen alla välittömästi keskustan itäpuolella. Maauimala otettiin käyttöön vuonna 1981. Maauimala ja sitä ympäröivä liikuntapuisto peruskorjattiin 2010-luvulla. == Vesistösuhteet == Järvi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Jämsänjoen alueella (14.51), jonka Jämsänjoen suualueeseen (14.511) järvi kuuluu. Järven vedenpinnan korkeus on yli 80 metriä mpy. Jämsänjoen suualueeseen kuuluu Jämsänjoen ohella kolme järveä: Tuuralammi, Leilahti ja Jämsän maauimala. == Lähteet == == Aiheesta muualla == *Aamulehti: Suomessa on yli 30 maauimalaa: listaukseen mahtuu uusien keskusten lisäksi myös köyhän miehen ratkaisuja – Tampereen vastavalmistuva keskus on yksi suurimmista (26.7.2018) Luokka:Jämsän järvet Luokka:Jämsänjoen alue Luokka:Maauimalat Luokka:Suomen tekojärvet
Jaatilanjärvi

Jaatilanjärvi on Keski-Suomessa Jämsässä Jämsän keskustaajamassa sijaitseva järvi. == Maantietoa == Jaatilanjärvi on 800 metriä pitkä, 300 metriä leveä, ja sen pinta-ala on 16 hehtaaria. Se sijaitsee keskustaajaman pohjoispuolella Vitikkalan, Ahopellon, Pispalan ja Auvilan välissä. Sen lähiympäristö on taajama-aluetta lukuun ottamatta koillispuolta, jossa on rakentamatonta metsä- ja peltomaata. Järven rannat ovat paikoitellen jyrkkärinteisiä, koska järvi sijaitsee mäkien välisessä painaumassa. Järvessä ei ole kartan mukaan saaria. Järven rantaviivan pituus on 1,9 kilometriä. Rantaan on rakennettu muutama vapaa-ajan asunto ja lisäksi siellä on muutama laituri ilman mökkiä. Pispalassa järven länsirannassa sijaitsee Jämsän kirkko ja sen vieressä rantaan rajautuva hautausmaa. Länsirannassa sijaitsee Jokilaakson sairaala. Järven lounais- ja koillisrantoja seuraa lyhyet kävelypolut. == Vesistösuhteet == Järvi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Jämsänjoen alueella (14.51), jonka Kirkko-ojan valuma- alueeseen (14.518) järvi kuuluu. Järven vedenpinnan korkeus on 79,7 metriä mpy. Jaatilanjärveen tulee koillisesta pelto-ojat ja pohjoisesta Kuoreoja, joka alkaa Suolammista. Suolammin yläpuolelta tulee vielä yksi pelto-oja, joka tuo pohjoisesta Mulikon kautta Kastjärven vesiä. Jaatilanjärven laskuoja on Kirkko-oja, joka laskee Jämsänjokeen Paunussa. Jämsänjoki laskee seuraavaksi Päijänteeseen. Kirkko-ojaan yhtyy alempana sivuoja, jolloin myös Jämsän keskustan pienet puistolammet ovat osa Kirkko-ojan valuma-aluetta. == Lähteet == == Aiheesta muualla == *Kalapaikka.net: Jaatilanjärvi Luokka:Jämsän järvet Luokka:Jämsänjoen alue
József Balogh

József Balogh (s. 1956 Pécs)AllMusic: József Balogh on unkarilainen klarinetisti ja säveltäjä. Balogh valmistui Budapestin Franz Liszt -musiikkiakatemiasta. Hän on toiminut ensiklarinetistina monissa orkestereissa, kuten Budapestin oopperaorkesterissa ja Unkarin radion sinfoniaorkesterissa. Baloghin ohjelmistoon kuuluu perinteistä ja uudempaa klassista musiikkia, jazzia, klezmeriä ja romanimusiikkia. Omissa sävellyksissään ja improvisaatioissaan hän on yhdistellyt unkarilaisia ja Lähi-idästä peräisin olevia vaikutteita. Klarinetin ohella Balogh on soittanut saksofonia ja unkarilaista tárogatóa.Silverstein Works: József Balogh Balogh on tullut palkituksi monissa kansallisissa ja kansainvälisissä kilpailuissa muun muassa Budapestissa, Prahassa ja Grazissa. Hän on pitänyt resitaaleja ja mestarikursseja Suomessa, Saksassa, Itävallassa, Sveitsissä, Sloveniassa, Englannissa, Israelissa, Alankomaissa, Italiassa ja Yhdysvalloissa. Balogh on toiminut InterClarinet-yhtyeen jäsenenä. Hän on tehnyt yhteistyötä monien muiden klarinetistien kanssa, joihin ovat kuuluneet Eddie Daniels, Buddy DeFranco, Larry Combs ja Stanley Drucker. Hän on tehnyt levytyksiä muun muassa Naxokselle; levytetyn musiikin joukkoon kuuluu muun muassa teoksia Johannes Brahmsilta, Wolfgang Amadeus Mozartilta, Béla Bartókilta, Leó Weinerilta ja Rezső Kókailta. Balogh on toiminut vierailevana professorina eri yhdysvaltalaisyliopistoissa ja Nürnberg-Augsburgin musiikkiyliopistossa. Balogh on säveltäjänä tehnyt lapsille suunnattua näyttämömusiikkia sekä teoksia klarinetille, saksofonille ja tarogatolle. Hänen teoksensa Hagada Klezmer Symphony: Four Glasses of Wine kantaesitettiin vuonna 2004. == Lähteet == Luokka:Unkarilaiset klarinetistit Luokka:Unkarilaiset säveltäjät Luokka:Vuonna 1956 syntyneet Luokka:Elävät henkilöt
Teneriffanpaulio

Teneriffanpaulio (Parolinia intermedia) on ristikukkaiskasvien heimoon kuuluvan paulioiden kasvisuvun pensas. Kasvisuku on endeeminen Kanariansaarilla. Suvussa on seitsemän lajia. Kasvisuku on saanut nimensä Alberto Parolinin mukaan. == Kuvaus == === Varsi, oksat ja lehdet === Teneriffanpaulio kasvaa noin metrin korkeaksi. Sillä on puutuneet varret. Sen lehdet ovat harmaanvihreät, kapeat, neulasmaiset ja mehevät. === Kukat ja hedelmät === Teneriffanpaulion kukat ovat 10–20 kukan ryhmissä. Kukkien väri on punertavansininen tai valkoinen. Teneriffanpaulion kukat ovat hyönteispölytteiset. Hedelmä on litu, jossa olevat pienet siemenet sinkotuvat kauas lidun auetessa. == Levinneisyys == Teneriffanpauliota ei kasva muualla kuin Teneriffalla ja sielläkin vain Punta de Tenon rinteillä 50–200 metrin välisellä vyöhykkeellä. Se muodostaa tiheän pensaikon yhdessä tyräkkien ja muiden kuivuuteen sopeutuneiden kuivakkokasvien kanssa. Espanjan punaisessa kirjassa laji on luokiteltu vaarantuneeksi (VU). == Lähteet == * === Viitteet === == Aiheesta muualla == * * Luokka:Ristikukkaiskasvit Luokka:Kanariansaarien kasvit
Eemil Helander

Eemil Helander (s. 28. toukokuuta 2001 Petäjävesi) on suomalainen kestävyysjuoksija. Hän edustaa Jyväskylän Kenttäurheilijoita ja häntä valmentaa Janne Ukonmaanaho. Vuoteen 2023 asti häntä valmensi Ari Nummela. Helander kilpaili kevääseen 2021 asti myös maastohiihdossa. Hiihdossa hän edusti Keuruun Kisailijoita. Helander saavutti vuoden 2019 Kalevan kisoissa hopeaa 5 000 metrin juoksussa ja pronssia 3 000 metrin estejuoksussa sekä vuoden 2020 Kalevan kisoissa hopeaa 5 000 metrin juoksussa. Hän voitti Suomen- mestaruuden sekä 5 000 metrillä että 3 000 metrin esteissä 2021. Lahden Kalevan kisoissa vuonna 2023 Helander voitti kultaa 5 000 metrin juoksussa, Vaasan Kalevan kisoissa 2024 hän sai samalla matkalla hopeaa. Hän voitti maastojuoksun Suomen-mestaruuden neljällä kilometrillä 2022. Helander sijoittui Győrin alle 18-vuotiaiden EM-kilpailuissa 2018 kahdeksanneksi 2 000 metrin estejuoksussa. Seuraavana vuonna hän oli 3 000 metrin estejuoksussa viides alle 20-vuotiaiden EM-kilpailuissa Boråsissa. Hän sijoittui estejuoksussa neljänneksi Tallinnan alle 23-vuotiaiden EM-kilpailuissa 2021. Espoossa heinäkuussa 2023 järjestetyissä alle 23-vuotiaiden EM-kilpailuissa hän saavutti hopeaa 5 000 metrin juoksusta ajalla 13.40,15.Eemil Helander jysäytti jättiyllätyksen! EM-hopeaa Suomeen Helanderin ennätys 5 000 metrillä on 13.40,15 (Espoo 2023) ja 3 000 metrin estejuoksussa 8.39,75 (Tallinna 2021). Hiihdossa Helander kuului nuorten maajoukkueryhmään.Eemil Helander maastohiihdon nuorten maajoukkueeseen Hän voitti useita mitaleita eri ikäluokkien SM-kilpailuistaEemil Helander HiihtoliittoEemil Helander nuorten hiihtomaajoukkueeseen ja nuorten MM-viestissä hopeaa 2021. Helander suoritti 2021–2022 asepalveluksen Santahaminassa, jossa hän teki Cooperin testissä Puolustusvoimien urheilukoulun ennätyksen 4 255 metriä. Hän mursi nilkkansa toukokuussa 2022 ja joutui olemaan alkukesän urheilematta. Hän palasi kilparadoille Kalevan kisoissa elokuussa 2022. == Lähteet == Luokka:Suomalaiset kestävyysjuoksijat Luokka:Suomalaiset maastohiihtäjät Luokka:Vuonna 2001 syntyneet Luokka:Elävät henkilöt
Antti Ihamäki

Antti Ihamäki (s. 2. helmikuuta 1997 Alajärvi) on suomalainen kestävyysjuoksija, joka edustaa Alajärven Ankkureita. Ihamäki saavutti maastojuoksun SM-kisoissa pitkän matkan kultaa vuonna 2020, hopeaa 2021 ja pronssia 2022, 2023 ja 2024. Vuoden 2019 Kalevan kisoissa hän saavutti pronssia 10 000 metrin juoksussa. Hän sai samalla matkalla hopeaa 2021. Puolimaratonin SM-kilpailuissa hän saavutti kultaa vuonna 2022 ja hopeaa vuosina 2021 ja 2023. Maratonin SM-kilpailuissa Ihamäki sai pronssia vuonna 2021. Sisäratojen SM-kilpailuissa hän saavutti pronssia 3 000 metrillä 2021. Ihamäki sijoittui 10 000 metrillä 13:nneksi Eskilstunan alle 20-vuotiaiden EM- kilpailuissa 2015. Aikuisten maaottelussa hän kilpaili ensimmäisen kerran 2019. Ihamäen ennätys 5 000 metrillä on 14.09,69 (2023), 10 000 metrillä 29.28,03 (2023), puolimaratonilla 1.05.47 (2022) ja maratonilla 2.24.42 (2021). == Lähteet == Luokka:Suomalaiset kestävyysjuoksijat Luokka:Vuonna 1997 syntyneet Luokka:Elävät henkilöt
Ranskan Guayanan lippu

Ranskan Guayanan lippu on Ranskan Guayanan tunnus. Virallinen lippu on Ranskan lippu, mutta hallinnolla on oma lippu, jossa on Guyanan siluetti, jossa on neljä nuolta ja teksti Collectivité Territoriale de Guyane. Aikaisemmin oli käytössä myös Guayanan departmentin lippu, joka oli suorakulmio, joka oli jaettu puoliksi vasemmasta yläkulmasta oikeaan alakulmaan. Vasemman alakulman kolmio oli keltainen ja oikean yläkulman vihreä. Keskellä oli punainen viisisakarainen tähti. Keltainen väri kuvasti maanalaisia luonnonvaroja, vihreä väri metsiä. Punainen tähti kuvasti maan sosialistista suuntausta. Tämä lippu korvattiin Ranskan lipulla vuonna 2015. ==Lähteet== Luokka:Ranskan Guayana Luokka:Itsehallintoalueiden liput
Levi (täsmennyssivu)

Levi voi tarkoittaa seuraavia: * Levi, tunturi ja talviurheilukeskus Kittilässä * Levi tai Leevi, miehen etunimi * Levi, sukunimenä: ** Beppo Levi (1875–1961), italialainen matemaatikko, jonka mukaan on nimetty Beppo Levin lause ** Carlo Levi (1902–1975), italianjuutalainen kirjailija, kuvataiteilija ja antifasisti ** David Levi (s. 1962), israelilais-yhdysvaltalainen pokeriammattilainen ** Devon Levi (s. 2001), kanadalainen jääkiekkomaalivahti ** Hilde Levi (1909–2003), saksalais-tanskalainen fyysikko ** Isaac Levi (1930–2018), yhdysvaltalainen filosofi ja professori ** Paul Levi (1883–1930), saksalainen lakimies ja kommunistipoliitikko ** Primo Levi (1919–1987), italialainen kemisti ja kirjailija ** Rita Levi-Montalcini (1909–2012), italialainen neurologi, Nobelin lääketieteen palkinnon saaja ** Sylvain Lévi (1863–1935), ranskalainen indologi ** Tullio Levi-Civita (1873–1941), italialainen matemaatikko, jonka mukaan on nimetty Levi-Civita-symboli ** Zachary Levi, (s. 1980), yhdysvaltalainen näyttelijä.
Guadeloupen lippu

Guadeloupen lippu on Guadeloupen tunnus. Guadeloupen virallinen lippu on Ranskan lippu. Guadeloupella on kuitenkin käytössä myös epävirallinen lippu, joka on saanut vaikutteita Pointe-à-Pitren vaakunasta. Tässä joko punaisella tai mustalla pohjalla on keltainen aurinko, jonka takana on vihreä sokeriruoko. Lipun yläosassa on sininen suorakulmio, jossa on kolme kultaista fleurs-de-lisia. ==Lähteet== Luokka:Guadeloupe Luokka:Itsehallintoalueiden liput
Anton Kunnas

Anton Kunnas (s. 17. helmikuuta 1999 Vantaa) on suomalainen yleisurheilija, joka edustaa IF Sibbo-Vargarnaa. Kunnas voitti vuoden 2019 Kalevan kisoissa hopeaa seiväshypyssä. Viestijuoksun SM-kilpailuissa hän on saavuttanut 4 × 400 metrin viestissä kultaa 2019 ja pronssia 2018. Sisäratojen SM-kilpailuissa Kunnas saavutti 4 × 200 metrin viestissä hopeaa 2023. Kunnas hyppäsi seiväsennätyksensä 522 Espoossa 18. elokuuta 2019. == Lähteet == Luokka:Suomalaiset seiväshyppääjät Luokka:Suomalaiset pikajuoksijat Luokka:Vuonna 1999 syntyneet Luokka:Elävät henkilöt
Suomen vietnamilaisten buddhalaisten yhdyskunta

Suomen vietnamilaisten buddhalaisten yhdyskunta on Suomessa 29. syyskuuta 1998 rekisteröity uskonnollinen yhdyskunta, jonka kotipaikka on Turku. Yhdyskunta on Suomen suurin buddhalainen yhdyskunta. Siihen kuului 691 jäsentä vuonna 2018. Yhdyskunnan opillinen perusta on mahajana-buddhalaisuus. Yhdyskunnan temppeli on Turussa sijaitseva Lootuksen sydämen temppeli. == Katso myös == * Luettelo Suomen buddhalaisista yhteisöistä * Suomen Vietnamilaisten Buddhalaisuus Yhdyskunta == Lähteet == ==Aiheesta muualla== * Yhdyskunnan kotisivu Luokka:Uskonto Turussa Luokka:Suomen buddhalaiset yhdyskunnat Luokka:Mahajana
Suomen Vietnamilaisten Buddhalaisuus Yhdyskunta

Suomen Vietnamilaisten Buddhalaisuus Yhdyskunta on Suomessa 11. kesäkuuta 2013 rekisteröity uskonnollinen yhdyskunta, jonka kotipaikka on Vantaa. Yhdyskunnalla on vuonna 2009 perustettu temppeli Vantaan Länsisalmella, temppeliä on sittemmin laajennettu kasvaneen jäsenmäärän vuoksi 2010-luvulla. Yhdyskuntaan kuului 32 jäsentä vuonna 2018. == Katso myös == * Luettelo Suomen buddhalaisista yhteisöistä * Suomen vietnamilaisten buddhalaisten yhdyskunta == Lähteet == Luokka:Uskonto Vantaalla Luokka:Suomen buddhalaiset yhdyskunnat Luokka:Mahajana
Martiniquen lippu

Martiniquen lippu on Martiniquen tunnus, joka otettiin käyttöön helmikuussa 2023. Alue käytti tätä ennen virallisena lippunaan Ranskan lippua. Toukokuussa 2019 Martinique otti käyttöön uuden, epävirallisen lipun, jota se käytti muun muassa urheilu-, kulttuuri- ja kansainvälisissä tapahtumissa. Lippu on jaettu kahdeksan osaan, joista neljä on vihreitä ja neljä sinisiä. Numero kahdeksan kuvaa kahdeksaa Martiniquella puhuttua kieltä. Välissä on valkoiset raidat. Keskellä on valkoinen rengas, jossa on 34 tähteä, jotka kuvaavat saaren yhteisöjä. Renkaan keskellä on valkoinen kiekko, jonka keskellä on sini- valkoinen jättiläissiipikotilo. Ennen nykyistä lippua Martiniquella oli käytössä epävirallinen käärmelippu. Tässä lipussa valkoisella pohjalla oli neljä sinistä suorakaidetta, jonka sisällä oli valkoinen käärme. Tämän lipun historia ulottuu vuoteen 1766. Tätä lippua käytettiin aikoinaan erityisesti orjalaivoissa. ==Lähteet== Luokka:Martinique Luokka:Itsehallintoalueiden liput
Monywa

Monywa (burmaksi: မုံရွာမြို့) on kaupunki Monywan piirikunnassa Sagaingin alueella Myanmarissa. Sen väkiluku heinäkuussa 2019 oli 185 783 ihmistä. Monywan vuotuinen keskilämpötila on 26,8 celsiusastetta. Kylmin kuukausi on tammikuu ja lämpimin toukokuu. Sateisin kuukausi on syyskuu ja yhteensä Monywassa sataa vuodessa keskimäärin 785 millimetriä.http://www.monywa.climatemps.com/ == Lähteet == == Aiheesta muualla == Luokka:Myanmarin kaupungit
Paul Holmgren

Paul Howard Holmgren (s. 2. marraskuuta 1955 Saint Paul, Minnesota, Yhdysvallat) on yhdysvaltalainen uransa lopettanut jääkiekkoilija, joka pelasi oikeana laitahyökkääjänä. NHL:ssä hän pelasi urallaan yhteensä 527 ottelua tehoilla 144+179=323 Minnesota North Starsin ja Philadelphia Flyersin riveissä. AHL:ssä hän pelasi urallaan yhteensä 6 ottelua joissa teki tehot 4+4=8. Holmgren toimi Philadelphia Flyersin general managerina vuodet 2006–2014 ja päävalmentajana vuodet 1988–1992. == Lähteet == Luokka:Yhdysvaltalaiset jääkiekkoilijat Luokka:Vuonna 1955 syntyneet Luokka:Elävät henkilöt
Nico Oksanen

Nico Henri Johannes Oksanen (s. 27. heinäkuuta 1994 Humppila) on suomalainen kuulantyöntäjä, joka edustaa Turun Urheiluliittoa. Vuoteen 2019 asti hän edusti Loimaan Voimaa. Häntä on vuodesta 2022 lähtien valmentanut Arsi Harju. Kalevan kisoissa Oksanen voitti kultaa vuonna 2023 tuloksella 18,74, minkä lisäksi hän on saavuttanut hopeaa 2019 silloisella ennätyksellään 17,88 ja 2024 tuloksella 17,89 sekä pronssia 2022 tuloksella 17,35. Sisäratojen SM- kilpailuissa hän sai hopeaa 2022 ja 2023 sekä pronssia 2024. Hän kilpaili aikuisten maaottelussa ensimmäisen kerran 2019. Oksasen ennätys kuulantyönnössä on 13. heinäkuuta 2023 Nousiaisissa työnnetty 18,75. == Lähteet == Luokka:Suomalaiset kuulantyöntäjät Luokka:Vuonna 1994 syntyneet Luokka:Elävät henkilöt
GET-ligaenin kausi 2018–2019

GET-ligaen-kausi 2018–2019 oli GET-ligaenin historian 80. kausi. Runkosarja alkoi syyskuussa 2018 ja päättyi maaliskuussa 2019. Pudotuspelit pelattiin 7. maaliskuuta–15. huhtikuuta 2019. Vålerenga Ishockey voitti runkosarjan, mutta hävisi välierissä Frisk Askerille, joka voitti finaalissa Storhamar Ishockeyn 4–2. Voitto oli Askerille sen seurahistorian neljäs.Kausi Scoreboard.comissa. Runkosarjan pistekuningas oli ruotsalainen Vålerengan Rasmus Ahlholm, joka teki 47 otteluun pisteet 34+47=81. == Lähteet == Luokka:GET-ligaenin kaudet Luokka:Jääkiekkosarjojen kausi 2018–2019
Handel Gothic

Handel Gothic on geometrinen groteski tai sans-serif-kirjaintyyppi. Sen suunnittelivat Don Handel ja Robert Trogman. FotoStar/Facsimile Fonts julkaisi kirjaintyypin 1965. Sen omintakeiset kirjainmuodot herättävät futuristisen vaikutelman, ja kirjaintyypistä tuli julkaisunsa jälkeen suunnattoman suosittu graafisten suunnittelijoiden keskuudessa. Handel Gothic on ollut useiden logojen pohjana. Esimerkiksi Saul Bass käytti Handel Gothicia vuonna 1973 suunnittelemassaan United Airlines -lentoyhtiön logossa. Handel Gothicia on käytetty myös Star Trek: Deep Space Nine -sarjan alkuteksteissä. Handel Gothicissa on suuri x-korkeus ja linjakkaat muodot, mikä takaa hyvän luettavuuden niin pienessä kuin suuressa pistekoossa. Handel Gothicista on julkaistu monia digitaalisia versioita, julkaisijoina muun muassa Bitstream, Linotype, ITC ja Elsner+Flake. Versioissa on jonkin verran eroja. Osassa on esimerkiksi eri leikkauksia ja toisissa on mukana vaihtoehtoisia kirjainmuotoja. ==Lähteet== Luokka:Kirjaintyypit
Einari Välimäki

Einari Välimäki (s. 2. maaliskuuta 1994 Noormarkku) on suomalainen seiväshyppääjä, joka edustaa Noormarkun Nopsaa. Välimäki voitti vuoden 2019 Kalevan kisoissa pronssia seiväshypyssä. Hän hyppäsi ennätyksensä 510 Porissa 2015. Välimäki toimii myös Decent -yhtyeen tuottajana. == Lähteet == Luokka:Vuonna 1994 syntyneet Luokka:Elävät henkilöt Luokka:Suomalaiset seiväshyppääjät
Lampibarbi

Lampibarbi (Puntius sophore) on karppien heimoon (Cyprinidae) ja Barbinae- alaheimoon kuuluva aasialainen makean veden kala. Lampibarbi elää trooppisissa, yli 22 celsiusastetta lämpimissä olosuhteissa Pakistanissa, Intiassa, Nepalissa, Bangladeshissa, Myanmarissa, Kiinassa, Bhutanissa ja Afganistanissa. Lampibarbi tulee sukukypsäksi kahdeksansenttisenä; pisin kala on ollut 20-senttinen. == Lähteet == Luokka:Karpit
Kunów (Lublinin voivodikunta)

Kunów on kylä Firlejin kunnassa Lubartówin piirikunnassa, Lublinin voivodikunnassa Puolassa. Se sijaitsee noin 4 kilometriä länteen Firlejista ja 15 kilometriä luoteeseen Lubartówista. Kylä on samannimisen järven länsirannalla. Kunówin kylässä asui vuonna 330 henkilöä vuonna 2011. == Lähteet == Luokka:Lublinin voivodikunta
Pussikielikotilot

Pussikielikotilot (Sacoglossa) on merissä elävien kotiloiden ryhmä (ylälahko), johon kuuluu sekä kuorellisia kotiloita että kuorettomia lajeja (merietanoita). Yhteensä pussikielikotiloita tunnetaan noin 700 lajia, jotka jaetaan kymmenkuntaan heimoon kolmessa yäheimossa. Pussikielikotilot imevät ravinnokseen viherlevien solunesteitä ja mm. kloroplasteja. Jotkin lajit voivat vangita levän kloroplastit omiin kudoksiinsa, jossa ne jatkavat yhteyttämistä ja symbiontteina tuottavat vihreille nilviäisille ravintoa. Tätä kleptoplastiana tunnettua ilmiötä ei tunneta muilta monisoluisilta, protisteilta kylläkin. Suomen rannikolla elää kaksi kuoretonta pussikielikotilolajia, sukkulamerietana (Limapontia depressa) ja ruskomerietana (Alderia modesta). Pussikielikotilot on luokiteltu takakiduskotiloihin (Opisthobranchia), joka on nykyluokituksesta pois jäänyt nilviäisryhmä. == Lähteet == Luokka:Kotilot
Veronica thessalica

Veronica thessalica on ratamokasvien (Plantaginaceae) heimoon ja kaksisirkkaisten luokkaan kuuluva kasvilaji. Lajin kuvasi tieteelle ensimmäisen kerran George Bentham. Sillä ei ole alalajeja. Lajin kukat ovat violetin värisiä. == Lähteet == thessalica
World Register of Marine Species

World Register of Marine Species (lyhenne WoRMS) on taksonominen internet- tietokanta, joka listaa maailman merieliöt. Sieltä löytyy lajien taksonomia, niiden löytäjä, synonyymit sekä tieto siitä elävätkö lajit merien lisäksi muissa vesissä. World Register of Marine Species käyttää usein lähteenään muita tietokantoja kuten FishBasea tai AlgaeBasea. Verkkosivuille lisätään nykyisin joka päivä uusien lajien kuvauksia. == Lähteet == Luokka:Biologiset tietokannat
Islamic Multicultural Da’wah Center

Islamic Multicultural Da'wah centre on Suomessa 28. kesäkuuta 2005 rekisteröity uskonnollinen yhdyskunta, jonka kotipaikka on Helsinki. Yhdyskunnan uskonto on sunnalainen islam. Vuonna 2018 yhdyskuntaan kuului 277 jäsentä. Enemmistö heistä on afrikkalais- ja arabitaustaisia maahanmuuttajia. Yhdyskunnalla on moskeija Munkkiniemessä. == Katso myös == * Luettelo Suomen islamilaisista yhteisöistä == Lähteet == Luokka:Islam Helsingissä Luokka:Suomen islamilaiset yhdyskunnat
Oréstis Toufektsís

Oréstis Toufektsís (; s. 1966 Taškent, Uzbekistan) on kreikkalainen säveltäjä. Hän opiskeli Thessalonikissa musiikin teoriaa, pianonsoittoa ja insinööritaitoa. Myöhemmin (1993–1999) hän sai opetusta Gerd Kühriltä ja Hermann Markus Pressliltä Musiikin ja esittävien taiteiden yliopistossa, Grazissa. Hän asettui pysyvästi Itävaltaan ja aloitti harmonian sekä musiikin teorian opettamisen aiemmassa opinahjossaan Grazissa vuonna 1999.Composers21: Orestis Toufektsis Toufektsís liittyi vuonna 1995 Die Andere Saite -säveltäjäkollektiiviin, ja hän oli mukana perustamassa ART-resonanz- nykymusiikkikokoonpanoa vuonna 1998. Hän on tullut useampaan otteeseen palkituksi sävellyskilpailuissa. Hänen teostensa joukossa ovat orkesterille sävelletyt Nalos-Ackmi ja Arsyon sekä lukuisat kamarimusiikkisävellykset. Töitä on esitetty eri puolilla Eurooppaa. == Lähteet == Luokka:Kreikkalaiset säveltäjät Luokka:Vuonna 1966 syntyneet Luokka:Elävät henkilöt
Jaakon päivät

Jaakon päivät on Pietarsaaressa heinäkuussa järjestettävä juhla. Tapahtuma on kasvanut viikonlopputapahtumasta viikon kestäväksi juhlaksi. == Historia == Jaakon päiviä on järjestetty vuodesta 1976 lähtien. Jaakon päiviä vietetään viikolla, jolloin on Jaakon nimipäivä 25. heinäkuuta.Andersson, Björklund, Ekstrand, Hoffman 2015, s. 316 Vanhan ajan tori on ollut Jaakon päivien vakiohjelmistoa 1980-luvun alusta lähtien. Vuodesta 1986 lähtien on Jaakon päivien yhteydessä julkistettu Laiska-Jaakko. Arvonimen saa merkittävästä panoksesta Pietarsaaren hyväksi.Andersson, Björklund, Ekstrand, Hoffman 2015, s. 317 == Lähteet == * Håkan Andersson, Guy Björklund, Sixten Ekstrand, Kai Hoffman: Pietarsaaren historia osa V. Pietarsaaren kaupunki, 2015 === Viitteet === == Aiheesta muualla == * Jaakon päivien kotisivut Luokka:Suomen kulttuuritapahtumat
Alholmens Kraft 2

Alholmens Kraft 2 on Pietarsaaressa sijaitseva maailman suurin biopolttoainepohjainen voimalaitos, joka valmistui vuonna 2001. Voimalaitoksessa tuotetaan kaukolämpöä Pietarsaaren asukkaille, sekä prosessihöyryä ja -lämpöä UPM:n tehtaille. == Lähteet == Luokka:Suomen voimalaitokset Luokka:Pietarsaaren rakennukset ja rakennelmat
Pete Stollery

Pete Stollery (s. 24. heinäkuuta 1960 Halifax, West Yorkshire) on brittiläinen säveltäjä. Hän opiskeli Jonty Harrisonin johdolla Birminghamin yliopistossa. Hänen oppiarvonsa on filosofian tohtori.Composers21: Pete Stollery Stollery on menestynyt useissa kilpailuissa, ja hänen musiikkiaan on esitetty muun muassa ISCM World Music Days -festivaalilla. Hän on keskittynyt etenkin elektroakustisen musiikin tekemiseen. Hän toimi vuosina 1985–2003 Sonic Arts Networkin puheenjohtajana ja toimitti sen Journal of Electroacoustic Music -lehteä. Vuonna 1996 Stollery oli Simon Atkinsonin, Robert Dowin ja Alistair MacDonaldin kanssa mukana perustamassa äänitaiteilijoiden invisiblEARts-ryhmää Skotlannissa. Stollery on luennoinut Aberdeenin yliopistossa, jossa on myös johtanut elektroakustisen musiikin studiota. == Lähteet == Luokka:Brittiläiset säveltäjät Luokka:Vuonna 1960 syntyneet Luokka:Elävät henkilöt
Rusinamakkara

Rusinamakkara on turkulaisten perinneruoakseen ottama makkara. Rusinamakkara sisältää ohrasuurimoita, sianlihaa, sianmaksaa, sipulia, siirappia ja rusinoita. Varsinais-Suomessa on neljä rusinamakkaran valmistajaa, valtakunnallisesti noin kymmenen. 1800-luvulla rusinamakkara oli joulun ajan ruokalaji. ==Lähteet== Luokka:Turun kulttuuri Luokka:Makkarat Luokka:Suomalainen keittiö
Ystävä (albumi)

Ystävä on Katri Helenan albumi, joka julkaistiin vuonna 1978. Albumi on myynyt kultalevyyn oikeuttavan määrän. Albumin nimikappaleen ”Ystävä” on säveltänyt Katri Helenan silloinen aviomies Timo Kalaoja ja sanoittanut Katri Helena. Se sijoittui jaetulle toiselle sijalle Suomen euroviisukarsinnassa 1978. Muut kappaleet ovat eri tekijöiden ulkomaisia käännöskappaleita. == Kappaleet == === A-puoli === # # # # # # === B-puoli === # # # # # # == Lähteet == Luokka:Vuoden 1978 albumit Luokka:Katri Helenan albumit
Parhaat päältä (Katri Helenan albumi)

Parhaat päältä on Katri Helenan kokoelma-albumi, joka julkaistiin vuonna 1978. Albumi on myynyt kultalevyyn oikeuttavan määrän. == Kappaleet == === A-puoli === # # # # # # # === B-puoli === # * # # # # # # == Lähteet == Luokka:Vuoden 1978 kokoelma-albumit Luokka:Katri Helenan kokoelma-albumit
Katson sineen taivaan (albumi)

Katson sineen taivaan on suomalaislaulaja Katri Helenan kolmastoista studioalbumi vuodelta 1979. Albumi on myynyt kultalevyyn oikeuttavan määrän. Albumin nimikappaleella ”Katson sineen taivaan” Katri Helena edusti Suomea vuoden 1979 Eurovision laulukilpailussa. Siitä on tullut yksi Katri Helenan suosituimpia lauluja, samoin kuin albumin aloituskappaleesta ”Katson autiota hiekkarantaa”. == Kappaleet == === A-puoli === # # # # # # === B-puoli === # # # # # # == Tekijät == * Katri Helena – laulu === Muusikoita === * Veikko Samuli – kapellimestari (1–5, 8, 9), kosketinsoittimet (3) * Kalervo ”Kassu” Halonen – piano * Ami Aspelund – taustalaulu (8) * Pertti ”Kalle” Fält ja Maarit Hurmerinta – taustalaulu (10) * Maija Hapuoja – taustalaulu (3) * Aimo Jaara – taustalaulu (1, 3–5, 7–9, 11) * Irina Milan – taustalaulu (1, 4, 5, 8–10, 12) * Irma Tapio – taustalaulu (3) * Juhani Aaltonen – puhallinsoittimet (1) * Esko Heikkinen – puhallinsoittimet (4) * Juha Björninen – kitarat (1, 2, 4, 7, 8, 10) * Antero Jakoila – kitarat (8, 11) * Janne Louhivuori – kitarat (1, 2, 5, 9, 10 (sähkö), 12) * Eero Lupari – kitarat (3) * Heikki ”Häkä” Virtanen – basso (1–5, 7–12) * Nappi Ikonen – rummut (10) Lähteet: ==== Jousiryhmän jäseniä ==== * Heikki Hämäläinen – viulut (4, 7, 8, 10–12) * Seppo Rautasuo – viulut (3, 10) * Heikki Tamminen – viulut (1) * Jorma Ylönen – viulut (3, 10) * Heikki Vehmanen – alttoviulu (1) * Kari Lindstedt – sello (3, 10) * Jaakko Raulamo – sello (1) Lähteet: == Lähteet == Luokka:Vuoden 1979 albumit Luokka:Katri Helenan albumit
Vladimir Nikolajev (säveltäjä)

Vladimir Arkadjevitš Nikolajev (; s. 15. joulukuutaKino-teatr.ru: ВЛАДИМИР НИКОЛАЕВ (II) 1953 Mykolajiv, Ukraina) on venäläinen säveltäjä. Hänen tuotantoonsa kuuluu enimmäkseen orkesteri- ja kamarimusiikkiteoksia, joita on esitetty Euroopassa ja Pohjois-Amerikassa.The Living Composers Project: Vladimir Nikolayev Nikolajev opiskeli sävellystä Aleksandr Tšugajevin johdolla Gnesin-musiikkiakatemiassa Moskovassa ja valmistui vuonna 1981. Hän täydensi opintojaan Tšugajevin johdolla Tšaikovski-konservatoriossa vuosina 1983–1985. Nikolajev sai vuonna 1991 neljännen palkinnon Varsovan Witold Lutosławski -kilpailussa konsertollaan orkesterille sekä vuonna 1992 Lili Boulangerin muistosäätiön palkinnon Bostonissa kolmella eri teoksellaan. == Lähteet == Luokka:Venäläiset säveltäjät Luokka:Vuonna 1953 syntyneet Luokka:Elävät henkilöt
Vladimir Nikolajev

Vladimir Nikolajev voi viitata seuraaviin henkilöihin: * Vladimir Nikolajev, venäläinen arkkitehti * Vladimir Nikolajev, venäläinen murhaaja ja kannibaali * Vladimir Nikolajev, venäläinen poliitikko, Vladivostokin entinen pormestari * Vladimir Nikolajev, venäläinen säveltäjä
Arpaillargues-et-Aureillac

Arpaillargues-et-Aureillac on kunta Ranskan eteläosassa Gardin departementissa Occitanien alueella. Se sijaitsee noin 25 kilometriä Nîmesin kaupungista pohjoiseen. pienoiskuva|vasen|Chateau d'Arpaillargues Paikallinen linna Chateau d'Arpaillargues on rakennettu 1700-luvulla. Linnassa asui aikoinaan Agoultin kreivitär Marie de Flavigny, joka oli kirjailija sekä säveltäjä Franz Lisztin muusa. Nykyään linna toimii hotellina.Tour de France 2019 ==Lähteet== ==Aiheesta muualla== Luokka:Gardin kunnat
Sainte-Anastasie (Gard)

Sainte-Anastasie on kunta Ranskan eteläosassa Gardin departementissa Occitanien alueella. Se sijaitsee Gardonjoen varrella noin 18 kilometriä Nîmesin kaupungista pohjoiseen. Kunnan maamerkki on Saint-Nicolasin silta. Se on rakennettu vuosina 1245-1260 Gardonjoen yli, ja sitä kautta kulkee Nîmesin ja Uzèsin kaupungit yhdistävä tie. Silta kunnostettiin Toisen keisarikunnan aikana. Vuoden 2002 tulvissa silta kärsi taas vahinkoja.Tour de France 2019 ==Lähteet== ==Aiheesta muualla== Luokka:Gardin kunnat
Siilinjärven terveyskeskus

Siilinjärven terveyskeskus on Siilinjärven kunnassa Pohjois-Savon hyvinvointialueen ylläpitämä terveysasema. Ennen toimintojen siirtämistä Pohjois-Savon hyvinvointialueelle, terveyskeskus oli avoinna arkipäivisin kello 8–20 sekä viikonloppuisin ja juhlapyhinä kello 8–18. Hyvinvointialue tarjoaa Siilinjärvellä perusterveydenhoitoa myös suppeammin avoinna olevalla Vuorelan terveysasemalla. Muulloin eli iltaisin ja öisin päivystyspalvelut ovat saatavilla Kuopion yliopistollisen sairaalan päivystyksestä (Puijonlaaksontie 2, Kuopio, C-ovi). Siilinjärven terveyskeskus on arvioitu vuosien 2018 ja 2019 alun kansallisessa vertailussa erinomaiseksi, maan parhaimpiin lukeutuvaksi nuorten erikoistuvien lääkärien koulutuspaikaksi. Siilinjärven alkuperäinen terveyskeskus valmistui vuonna 1980. Uusi terveyskeskus rakennettiin vuosina 2021–2022 samalle tontille aiemman terveyskeskuksen viereen. Runsaan 6 000 bruttoneliömetrin suuruinen rakennus toteutetaan elinkaarimallilla. Tällöin terveyskeskuksen rakentava Lujatalo Oy vastaa yhteensä 39 miljoonan euron arvoisen sopimuksen puitteissa myös rakennuksen kunnossapidosta 20 vuoden ajan. Uusiin tiloihin terveyskeskus suunnittelee muuttavansa syksyksi 2022. ==Lähteet== Luokka:Pohjois-Savon hyvinvointialue Terveyskeskus Luokka:Suomen terveysasemat, terveyskeskukset ja terveyskeskuspäivystykset
IBM System/390

IBM System/390 (lyhyesti S/390) on IBM:n suurtietokonesarja, joka julkistettiin 5. syyskuuta 1990. Järjestelmässä käytetään CMOS-tekniikkaan perustuvia prosessoreja, joista on julkaistu usean eri sukupolven versioita järjestelmän julkaisun jälkeen. Suoritin toteuttaa ESA/390 käskykannan, joka perustuu ja on yhteensopiva IBM S/360 -arkkitehtuurin kanssa. Suorittimen sukupolvet ovat G2 (1995), G3 (1996), G4 (1997) ja G5 (1998). Alustan OS/390-käyttöjärjestelmä käyttää EBCDIC-merkistöä. OS/390 on seuraaja OS/360:lle, joka on tunnettu myös nimellä MVS. IBM julkaisi Linux-ytimelle muutokset S/390-alustan tuen lisäämiseksi joulukuussa 1999. Linux vaatii toisen sukupolven (G2) CMOS-pohjaisen System/390:n. Linuxia voidaan ajaa natiivisti suoraan laitteistolla, loogisella osiolla (LPAR) tai virtuaaliosiolla (z/VM). Tuki kattaa myös seuraavan zSeries-alustan. == Lähteet == == Aiheesta muualla == * S/390 Parallel Enterprise Server * S/390 microprocessor design (PDF) * Dokumentaatiota bitsavers.org-palvelussa Luokka:IBM:n tietokoneet Luokka:Suurtietokoneet Luokka:Vuoden 1990 tietokoneet
Spektri (albumi)

Spektri on Jannan neljäs albumi, joka julkaistiin 2018. == Kappaleet == # # # # # # # # # # # # == Arvostelut == * Soundi: Levyarvio: Uusi Janna-levy on trendikäs mutta ontto – Spektri on kuin kouluterveydenhoitajan puhuttelu Viitattu 2.9.2021. == Lähteet == Luokka:Vuoden 2018 albumit Luokka:Jannan albumit
Tuuletar (yhtye)

Tuuletar on suomalainen a cappella -lauluyhtye. Yhtyeeseen kuuluvat Venla Ilona Blom, Sini Koskelainen, Johanna Kyykoski ja Piia Säilynoja. Yhtyeen jäsenet tapasivat Århusin musiikkiakatemiassa Tanskassa ollessaan opiskelijavaihdossa vuonna 2011. Tuuletar yhdistelee suomalaista kansanmusiikkia, rytmikästä beatboxausta sekä vaikutteita maailmalta, kuten Bollywoodista, Afrikasta ja bulgarialaisesta naiskuorolaulusta. Kaikki yhtyeen äänet tuotetaan ihmisäänillä, mutta yhtye käyttää efekteihin esimerkiksi oktaaveria tuottamaan lauluääntä matalampia taajuuksia. Yhtyeen albumi Tules maas vedes taivaal sai vuonna 2017 Vuoden etnoalbumi -palkinnon Emma-gaalassa. Yhtye on esiintynyt ulkomailla enemmän kuin Suomessa, ja yhtyeen laulua on kuultu myös Game of Thrones -sarjan trailerilla. Vuonna 2019 yhtye palkittiin Vuoden kansainvälistyjänä Etnogaalassa. Yhtye esiintyi 18. lokakuuta 2019 Vain elämää -ohjelmassa Lauri Tähkän kanssa Samu Haberille kappaleella Miehessä vikkaa (I Help You Hate Me). == Diskografia == * Ahavana kulemme (EP, 2013) * Kohma (single, 2015) * Ei leijuta (single, 2016) * Uho (single, 2016) * Tules maas vedes taivaal (albumi, 2016) * Valtaaja / Invader (EP, 2019) * Rajatila / Borderline (albumi, 2019) *Vetten Vuoro / Turn of the Tide (EP, 2021) *Loimu (Mikko Heikinpoika Remix) (digital single, 2021) == Lähteet == == Aiheesta muualla == * Tuuletar-yhtyeen verkkosivut * Tuuletar-yhtyeen verkkosivut (levy-yhtiö) Luokka:Suomalaiset kansanmusiikkiyhtyeet Luokka:Suomalaiset lauluyhtyeet